
“Războiul mondial 


— Una din cauzele determinante = 





S'a scris atât de mult şi se va scrie încă şi mai mult pentru a 
se stabili cui revine răspunderea groaznitului măcel din anii 1914—1918. 
Au fost şi vor fi scrieri în jurul memoriilor împăratului Wilhelm de o 


` parte și în genul răspunsului dlui René Viviani de alta, scrieri de o 


vădită 'parțialitate; vor fi şi scrieri în genul acelor de dnii Raymond 
Poincaré și Nitti cu năzuința de obiectivitate, vor fi colecțiuni de do- 
cumente în genul publicațiunilor Kautsky, vor fi, în fine, tot soiul de” 
lucrări, dar cu multă probabilitate toate vor fi, pentru o bună bucată 
de timp, sforțări sterile, cel mult menite să netezească drumul unor 
cercetări mai obiective şi deci mai rodnice. i 

Toate scrierile. de până acum și cele ce vor urma, pentru. câţiva 
ani încă, poartă și vor purta pecetea unor convingeri pornite nu din 
cercetări senine, ci din' idei preconcepute. 

- Mai dăunător încă este şi faptul că ele “sunt: menite deocam- 


, dată a fi cetite cu idei preconcepute. 


Răspunderea este prea grea, pentru ca cei care au avut o partè 
cât de mică în țesătura complicată care a dus la răsboiu, să nu caute, 
fiecare, în chip mai. mult sau mai mai p iscusit.să o arunce în 
tabăra opusă. 

Din acest uriaş proces, care totuşi va duce odată la EE 
adevărului istoric se degajează însă până acum un fapt netăgăduit și 
anume acela, că dacă nu se poate dovedi încă adevăratul deslânţuitor : 
al urgiei asupra lumei civilizate, şi dovedi în. aşa chip vădit în cât 
să închidă discuțiunea, nu se dovedeşte pe de altă parte, nici că s'ar 
fi făcut din vre-o parte sforțări sincere şi hotărâte în: sensul de. -a-i 
pune, cu orice preț şi cu orice. sacrificiu, stavilă. 

De câţiva ani — în realitate cam mulți la număr — toți jurau 
în numele păcei, dar în acelaş timp tofi se pregăteau pentru răsboiu, 
căci îl presimţeau şi-l credeau inevitabil. 

Un distins militar italian, fost ataşat militar la Berlin a caracte- 
rizat cu următorul paradox, această stare a spiritelor. în Germania: 
„impăratul ţine atât de mult la pace, încât este în stare să facă chiar 
şi răsboiul pentru a o menține.“ 

In ultimele faze ale crizei care a precedat începerea ostilităţilor, 
un diplomat din St.-Petersburg, informâud guvernul său asupra situa- 
țiunei a spus între altele: „toți se pregătesc de răsboiui și am impre- 
siunea că toţi îl „doresc, dar fiecare se fereşte de răspunderea de- 
slănțuirei lui.“ 

Este incontestabil, că se prevedea răsboiul şi că. se lucra în toate 
țările de unii cu bună ştiinţă, de alții poate fără a- -şi da seamă, per- 
sistent și pe mai multe căi, în- sensul de a pregăti spiritele în așa 
chip, încât la un dat moment un incident neînsemnat să-l facă inevitabil. 

Lăsând la o parte literatura militară, care de câţi-va ani rupsese 
mai în toate țările mari zăgazurile profesionale, lăsând la o parte o 
anumită literatură, din toate ţările, care sub razele patriotismului 
deștepta și cultiva instinctele răsboinice, dar chiar în acea literatură 
care nu este menită decât a recreă pe cetitori, nu rare ori 'se găsia 
şi nota destinată a prezenta răsboiul nu numai ca ceva. inevitabil, dar 
Chiar ca o necesitate pentru înflorirea viitoare a propriei pâtrii. 

Mă voi limita la un exemplu luat din o țară, considerată ca cea 
mai puțin doritoare de un răsboiu pe continent, căci nu avea nici mă- 
car serviciul obligator. pentru armată: Anglia. 

` Intro nuvelă, întitulată Statuia (The Statue) imprimată înainte 


de răsboiu, autorii ei: Eden Phillpotts şi Arnold Benett, relatând un : 


consiliu de miniștri, natural închipuit, în care sa discutat situaţiunea 
politica externă, pune în gura primului ministru, în cursul desbateri- 
lor, următoarele : .....„Ceva mai mult, motive de cel mai înalt ordin ne 
„împing să dorim războiul numai decât. Toţii agenţii noștri de pe con- 
„tinent ne spun că în momentul de față Franţa ar învinge, şi Franţa 
„trebue să învingă. Armata ei este admirabil organizată pe când for- 
„tile Germaniei sunt lovite rău de o afecţiune de îngâmfare şi deșer- 
„tăciune. Ministerul de  războiu german a observat acest. lucru 
"şi în „puțini ani va curarisi această afecţiune recâștigând astfel 
„Superioritatea asupra armatei franceze. Lupta va veni mai cu- 
„rând sau mai târziu, și dacă va veni mai târziu, atunci: Franța va 
"pierde“ cois lar mai departe: „Nu facem decât să provocăm la un mo- 
„ment deosebit de favorabil pentru Franța, aliata noastră, uñ răsboiu 
„care la urma urmeior trebue să vină. Este adevărat că Franța nu 

„dorește războiul, dar în cazul acesta noi putem, în calitate de obser- 
"vători amicali, să judecăm mai bine ce este mai avantajos pentru 
„dânsa. — Germania va fi nimicită, și. ambiţiunea ei insultătoure, ri-. 
"alitatea ei neliniștitoare vor fi pentru totdeauna stăvilite. Ultimul 
”războiu franco-german s'a dovedit a fi un profit, nelapaEg | cu alții, 
"pentru comerţul britanic; viitorul răsboiu va fi la fel.“ 

In astfel de condițiuni, adică cu o mentalitate formată în așa 
mod, libertatea de acțiune a diplomației nu putea să fie decât foarte 
stânjenită, dacă ar fi avut sincera dorință de a cruța omenirea de o 
tragedie atât de sângeroasă. 

Este însă puţin probabil ca o astfel de dorință sinceră să fi 
existat, pentru simplul cuvânt, că, poate cu rare excepțiuni, acei cari 
aveau o` influență determinantă în acţiunea politică erau ei înșiși ex- 
ponenţii cei mai convingi, poate ‘chiar promotorii acelei nenorocite 
mentalități. Pe de altă parte, deși se vorbea mereu de evitarea unei 
catastrofe, puţini erau aceia dacă au fost vre- unii, cari să fi avut vi- 
ziunea proporţiunilor. catastrofei. 

Se credea cu siguranță că nenorocirile se vor îngrămădi asupra 
capului învinşilor iar învingătorii se vor alege cu o sângerare mai 
mult sau mai puţin dureroasă, compensată încă, în mod adecuat cu 
avantagele trase din victorie, cum a fost „cazul cu Germania în răz- 
boaele din 1866 şi din 1870, cu Rusia în răsboiul balcanic din 1877, 
cu Japonia în răsboiul din Manciuria 1905. 

Pe de altă parte, cum fiecare se angaja în răsboiu nu cu spe- 
rànța, dar cu convingerea că va eşi învingător, îngrijorările de ca- 
tastrofă erau mai mult ipocrite decât sincere. 

Este greu de imaginat lipsa unor sforțări hotărâte, chiar cu sacrificii 
nu numai morale, dar și materiale, de a evita cu orice pref răsboiul 
dacă. Sar îi putut prevedea grozăvia urmărilor ce a avut în realitate. 

Dacă s'ar fi prevăzut că pierderile nu se vor mai sumă cu miile 


“sau cu sutele de mii, ci. cu milioanele, că întregul mecanism al vietii 


sociale la învinşi ca şi la învingători va fi sguduit din temelii în 
toate ramurile şi dacă sar fi prevăzut mai cu seamă că însăși men- 
talitatea omenirei va fi atât de grav sdruncinată, încât ani și ani după 
răsboiu să nu-și poată recăpăta echilibrul, numai niște demenţi ar fi 
putut să se laşe a fi târâii întrun conflict din care nu se putea eşi, 
independent de rezultatul tunului. decât cu daune și răni adânci netă- 
măduibile pentru multă vreme! . 

Dar în afară de mentalitatea formată în sensul de a considera 
răsboiul ca ceva inevitabil, se mai adaoga un curent, care nu numai 
că stânjenea libertatea de acțiune a diplomaţiei, în sensul umanitar 
de a înlătura răsboiul, dar o “infinenţa în sensul de a precipita lu- 
criyile, y încât, dacă pe de o parte se căuta a se ajunge prin 
negocieri la v aplanare pacifică a conflictului, pe de altă parte, lu- 
crurile se desfășurau de fapt în așa mod, că se mergea cu pași re- 
pezi la răsboiu, zădărnicind orice sforțări bine intenționate, adm: țând 
chiar că ar fi existat din vre-o parte în mod sincer. 

Victoriile preliminare dela Weinessberg și Woerth din primele zile 
a lui August 1870 au dat germanilor victoriile determinante dela Metz 
și Sedan care at pus în mod*virtual, capăt |răsboiului. Tot ceea ce 
sa desfășurat în urmă poate fi caracterizat din punctul de vedere mo- 
ral ca un sacrificiu din cele mai laudabile, iar din cel material: 
pierderi dureroase ne având alt rezultat ünal decât o agravare a con- 
Sipaniilor de pace. 

Tot astfel sar fi petrecut lucrurile şi cu Rusia în răsboiul cu 
Japonia, dacă nu avea înțelepciunea de a îndruma tratativele de pace, 
“după pierderea marei bătălii dela Mukden, deși în acest. răsboiu s'au 
arătat primele simptome ale caracterului răsboiului cu organizaţiunile 
"şi mijloacele actuale. mur E 

In ori-ce caz, pornindu-se dela învățămintele . trase din răsboiul 
franco-german din 1870—71 şi-a făcut drum în doctrina. militară cre- 
dinţa, îmbrăcată în haina de principiu cu caracter de adevăr etern, 
că acel care va câştiga prima bătălie are asigurat pentru sine şi re- 
zultatul final. al răsboiului. i Ri 

De aici, consecințe: - Pen 

Punerea forțelor disponibile cât mai repede: pe picior de răsboi 
şi în orice caz apucând înainte inamicului. Punerea imediată a acestor 
forțe în mişcare, rostogolindu-le pe teritorul duşman cu cea mai mare 
iuţeală posibilă pentru a câștiga prima victorie, deci virtual răsboiul . 
Că aceste procedeuri nu mai corăspundeau timpurilor, o dovedeşte 
mersul operațiunilor militare din primele faze ale răsboiului, 


Cele trei ofensive franceze. cu cari a deschis Franța ostilitățile: 
Alsacia, Lorena și Belgia, după un succes de mică importanţă și de 
scurtă durată, au fost date peste cap. Ofensiva. germană contra Franţei 
îmbătată de succesele din Belgia s'a rostogolit cu: imprudentă iuțeală 
asupra Parisului și--s'au înecat pentru totdeauna în Marna. Ofensiva 
victorioasă a austriacilor în Volhinia s'a.poticnit la Krasnic. Ofensiva 
ruşilor în Prusia orientală sa înămolit în lacurile Mazuriene. Ofensiva 
foarte viguroasă de altfel, a. germanilor. asupra Varșoviei, la porţile că- 

“reia au şi ajuns, a fost dată cu atâta violenţă înapoi, cât armata bătută 
a. făcut în retragere 100 km. în trei zile şi începuse a se. îngriji de 
soarta Breslaului. Contraofensiva rusă, după victoria dela Krasnic, ajunge, 
după Lemberg, chiar peste Carpaţi, cu primele sale detașamente și nu 'a 
trecut mult pentru a se retrage, aproape în complectă desorganizare.. 

Toate aceste fapte s'au știut însă după -începerea răsboiului*), 
înainte de răsboiu tronă principiul sus arătat, care- făcea: parte 
din crezul cercurilor superioare militare și pe care-l: găsim impus ar- 
- matelor: prin regulamente:: ap k oa S 

Astfel în serviciul în 'campanie francez, în volumiil asupra condu- 


cerei marilor. unități, decretat la 28 Octomvrie 1913, la art. 2,jeste spus: 


„In formá actuală a: răsboiului, importanța maselor întrebuințate, 
„greutatea de aprovizionare a lor, întreruperea vieții sociale şi econo- 
„mice >a ţării, totul împinge a căuta o decisjiine: în cei mai 


i 


. -*} Este surprinzător, cum comandamentul. român din :1916,:nu.a fost in mă- 
sură să tragă învățăminte din. everiimentele enumerate,.căçi ele erau strigătoare. 
Dominaţi de nenorocita idee că este destul să ataci pentru ca să învingi, şi că 
dacă învingi cel dintâiu ai și victoria finală, se aruncă peste frontieră din prima 
zi, fiind încă în plină activitate de mobilizare şi îndrumează două ofensive d fond 
în direcțiuni divergente, înainte de a-şi îi terminat ‘complect -mobilizarea și con- 
centrarea întregului aparat de răsboiu şi mai-cu seamă înainte de a se fi orientat 
asupra adevăratei situații de răsboi pe ambele direcţiuni. 

„Scurt interval de timp, în scopul de a termina lupta numai decât“, 

Acest nenorocit principiu a fost respectat, căci aceasta era cre- 
dința generală; rezultatul a fost însă cu totul altul decât cel prevăzut 
de regulament. Bătălii s'au dat şi chiar cu caracter decisiv de la în- 
ceput, și totuși răsboiul a durat peste 4 ani; şi fără intervenirea eve- 
nimentelor extramilitare, desigur ar mai fi durat. 

Din contra, răsboiul din 1870—71, condus cu vigoare dar şi. cu 
multă circumspecțiune, „erst Wăgen und dann wagen“, a durat. nu- 
mai o jumătate de an.**) 

Mai departe, găsim în regulamentul francez la art. 6: „izbânda 


- „au câștigat-o în răsboiu întotdeauna generalii cari au voit şi au căutat 


„bătălia. Acei cari au primit-o au fost întotdeauna învinși.. . El (gene- 
„ralul care se încrede în sine şi în trupele sale) va imprima opera- 
„țiunilor. chiar dela începutul răsboiului un astfel de caracter de vio- 
„lenţă şi îndârjire, încât inamicul lovit în moralul său, și paralizat în 
„acțiunea sa va fi nevoit poate a rămânea în defensivă. — ... In toate 
„cazurile, primele lupte au o mare importanță din cauza influenței 
„precumpănitoare ce pot să exercite asupra evenimentelor ulterioare“. 

Acest regulament francez a fost adoptat și la noi, cu foarte mici 
modificări, în: 1914. 

Revenind la chestiune, convingerea gencrală în lumea militară 
era, că fiind gata înaintea inamicului şi atacându-l. din primele. zile 
fiecare își asigura cu multă probabilitate victoria finală. 

„Pe altă parte însă, din cauză că procedeurile de mobilizare fiind 
cam aceleași în. toate, armiatele, una din. garanţiile cele mai sigure de 
a fi gata înainte, era aceia de începe înainte. 

Exageraţiunile mergeau până acolo de a presupune că dacă ina- 
micul ar ti început mobilizarea sa numai cu câteva — nu zile, ci — 
ore înainte, ar fi câştigat priri aceasta un avantaj asupra noastră, pe 
care cu greu l-am mai fi putut neutraliza. 

Imboldiţi de aceste exagerațiuni, adânc înrădăcinate ` în“ doctzină, | 
era firesc lucru, ca de îndată ce sau încurcat lucrurile în cât spe- 
ranţele înlăturărei războiului devenise mai puțin de cât problematice, 
comandamentele militare să facă tot ce le sta în putință să înceapă, 
fiecare, pregătirile trecerei pe picior de răsboiu cu un ceas mai înainte, 
pentru ca să întreacă cu ele pe adversar. 

Astfel se explică faptul curios că pe când suveranii marilor pu- 


teri își schimbau telegrame de asigurări că fac tot posibilul pentru 


(5 


a înlătura vărsarea de sânge, maşina militară, poate chiar forțând mâna 
autorităților politice, începea a se pune în mişcare. Și tot astfel se 
explică învinuirile ce şi-au adus apoi reciproc puterile, că erau ne- 
voite a începe pregătirile de război din cauză că adversarul a luat 
cutare sau cutare măsură, cum ar fi: că s'a dat ordinul de mobilizare, 
că o patrulă ar fi încălcat pe undeva teritorul sau că un aeroplan a 
zburat și aruncat bombe asupra unui oraş. 

**) Kronprințul Wilhelm al Germaniei în memoriile sale la pag. 6 scrie: 


„Despărțirea (de soţie şi copii) a fost scurtă şi veselă, de Crăciun trebuia doară 
să ne întoarcem acasă! (Punctul de exclamaţie ironic este al Kronprinţului însuș). 

Fostul președinte al Consiliului de miniştrii italian, d. Nitti, în 
excelenta sa lucrare : Europa fără pace, spune cu drept cuvânt că ge- 
neralii dau bătălii, războiul el însuși însă este opera diplomației. 

Este just în principiu. In ultimul răsboiu însă, din cauza men- 
talităţiei generale, în privința inevitabilităței răsboiului și mai cu seamă 
„din cauza mentalităţei militare, diplomaţia. a fost mai întâi foarte 
stânjenită în acțiunea ei, iar mai târziu găsindu-se în fața faptelor îm- 
plinite, de o importanță secondară, în realitate, dar crezută precunpă- 
nitoare pentru rezultatul. răsboiului — a fost cu totul paralizată. 

Este caracteristic faptul că în ziua de 4 August, adică dupăce 
trupele germane trecuse frontiera Belgiei, ambasadorul Angliei din 
Berlin, Goschen, ducându-se atât la ministrul afacerilor străine von 
Jagow cât şi ia cancelarul 'imperului, în scopul de a face o ultimă 
sforţare pentru respectarea: neutralităței Belgiei, ambii au răspuns că 
era peste putință de a renunța la trecerea prin Belgia, fiind o ches- 
tiune de viață şi de moarte pentru Germania de a pătrunde în Frauţa 
cât se poate mai repede. 

Făcând această afirmaţiune, care servea de axă orientărei poli- 
tice a imperiului față cu Anglia, desigur că cei do: diplomaţi ger- 
mani nu vorbiau din propria lor convingere, ci se făceau ecoul men- 
talităței militare din acea epocă. | 

Pentru a se conforma acelei nenorocite mentalități i-a scăpat 
cancelarului - faimoasa  expresiune: „cum, pentru un cuvânt: neu- 
tralitate, un cuvânt de care în războiu nu Sa ţinut atât de dese ori 
socoteală, pentru un petic de hârtie, Marea Britanie vrea să facă răs- 
boiu unei națiuni înrudite și care nu doreşte nimic mai mult decât a 
fi amica ei?!“ 

In aceste extraordinare cuvinte se rezumă una din cauzele deter- 
minapte. ale deslănțuirei furtunei, precum şi partea de răspundere is- 
-torică ce revine militarilor din ţările civilizate în precipitarea eveni- 
mentelor care a dat omenirea pradă suferințelor -de tot felul pentru un 
lung şir de ani. 

| General! AVERESCU 

Fstetism politic 


— Cu prilejul disc: ului dela Senat al dlui Matei Cantacuzino — 


Sunt speje obosite în laboratoriul nemilos al naturii clădit pe prin- 
cipiul primenirii de forțe, speţe refractare la evoluție care ne mai în- . 
deplinind o specială funcțiune de viață se istovesc şi dispar, cum a 
dispărut bunăoară plesiosaurul din perioada Quaternară, sau cum s'a 
stins înainte cu vre-o cincizeci de ani, mi se pare, cel din-urmă zimbrii 
din munții Neamţului. 

Ultimele lor exempiare sunt totdeauna interesante. 

Din societatea noastră, supusă şi ea aceleiaşi selecţiuni a ener- 
giilor îmi apăre astăzi o asemenea speţă în dispariţie. Reprezentanţii 
i Sau împuținat de-a binele, dar se mai găsesc încă pe ici pe colo 
şi ne stârnesc luarea aminte cu acel farmec necontestat pe care-l ră-: 
spândesc totdeauna] lucrurile vechizși toți întârziaţii din jurul nostru. 
Pe la câte-un conac din nordul Moldovei, sau pela câte-o culă bătrâ- . 
nească din Gorj, într'o aleasă solitudine, trăiesc aceşti bătrâni des- 
cendenţi din boierimea de odinioară, care au rămas complect izolaţi 
de ritmul înfrigurat al prezentului. 

Sunt figuri în adevăr pline de pitoresc şi complicate în anahro- 
nismul lor. Vremea li sa scurs peste capete fără ca să-i angajeze în 
lupte, istoria marilor prefaceri n'a isbutit să-i mobilizeze niciodată. 
Sunt exemplarele de lux ale României de ieri, produsul ciudat al feo- 
dalităţii noastre primitive în contact cu occidentul supra-civilizat. Pe . 
seama acestor arbitri ai eleganței anii au trecut, lăsându-i într'o per- 
petuă contemplație senină, fără sbucium și fără sguduiri adânci. In 


„toată uriașa încordare a poporului românesc din ultima jumătate de- 


veac ei n'au existat ca energii active. Problemele curente ale vieţii. 
noastre s'au desfășurat înainte, lozincele vremii s'au strigat la picioarele - 
lor, fără să-i poată împinge pe arenă. Cu toate acestea, înclinările inte-. 


lectuale nu le-au lipsit și din Parisul tinereții de demult au rămas cu * 

vagi dispoziţii de diletanţi. Ei au “avut o E E facilă ca toți: 


orientalii, un admirabil spirit de suprafaţă şi au înţeles toate manife- 
stările dimprejur, păstrând însă în fața tuturora acelaş rol R ua 
de spectatori critici. 

In acest chip, decenii de-arândul, salvând toate aparențele “unor 
aptitudini de civilizaţie, atișând o splendidă fațadă, mau fost în reali- 
tate decât apariţii simpatice şi sterile într'o societate de care sau ţinut 
departe fără s'o poată fructifica-cu gândirea lor. Nimenea, fireşte, nu 
le-ar putea tăgădui oarecare finețe în arta vieţii, acele note de distincţie 
reală care i-au făcut totdeauna agreabili. Prin saloanele lor, întrun 
interior discret și calm, sunt de obicei discuţii inteligente şi preocu- 


pări culturale selecte. Amfitrionul, fie că e un cetitor asiduu al enci- > 


clopediştilor francezi, fie că are o slăbiciune specială pentru chestiu- 
nile de genealogie sau pentru rapsodiile lui Liszt, e totdeauna de un 
eclectism care impresionează fără să tulbure. 

In această atitudine uşoară și comodă, împăcându-și impulsurile. 
sufleteşti cu normele bunului trai, sceptici, zâmbitori şi inutili, plim- 
bându-şi pretutindeni linia lor de oboseală şi de dispreţ s'au ivit din 
când în când și în politica țării. Aici ca şi în alte domenii i-a înto- 
vărăşit acelaş estetism al clipei, infructuos și fără consistenţă, lipsa de 
concepție și de planuri constructive alături de oroarea permanentă în 
fața durerilor vulgului. Cu această structură particulară de suflet și de 
cerebralitate ei mau putut să devie câtuși de puțin îndrumătorii desti- 
nelor unui neam. N'au fost decât oamenii de ocazie, eroii succeselor 
de o zi, incapabili să se smulgă din izolare pentru a desvolta o operă 
pozitivă de continuitate. Astfel sentințele lor ceremonioase au răsunat 
în gol, retorica îngrijită li sa destrămat în memoria deaproapelui şi 
gesturile elegante au' rămas fără consecințe. In măsura în care au îm- 
bătrânit sa accentuat, desigur, distanța dintre ei și mediu, înăcrindu-i 
din ce în ce în ce mai mult, augmentându-le fondul de negaţiune și 
făcându-i tot mai intoleraţi în criticele lor. In timpul din urmă îşi pără- 
sesc rar conacul, ca să mai descindă în politica militantă. Se complac 
în postura de observatori olimpici, , iar dacă se întâmplă să coboare: 
câte odată în mijlocul vâltorii de jos, ei rămân abia un moment, îşi 


rostesc verdictul inapelabil şi scuturându-se de praf pleacă grabnic i 


de pe câmpul de luptă, unde au vrut să fie totdeauna arbitri- şi nici- 
odată ostaşi... 

După câte o asemenea ieşire lumea rămâne uluită. o clipă, cân- 
tărește și se întreabă, revine apoi edificată, în vreme ce valul trece 
înainte şi uitarea se țese tot mai deasă împrejurul cuvântătorului rein- 
trat în singurătate. : 

k 
x EA 

Din această familie complexă a izolaţilor cu cele mai alese în- 
suşiri face parte domnul Matei Cantacuzino, care cu. discursul său 
recent dela Senat a cucerit pe-o zi atenția publică. 

La laşi, în neuitata toamnă a dezastrului nostru, mi-a fost dat 

să văd pentru întâia-oară silueta simpaticului soliloc. Pâm atunci nu 
mi-se desenaseră încă în mod precis conturele: interesantei sale per- 
sonalități. Nou venit în ţară, din spusele multora aveam știri- contra- 
dictorii, cu care nu mă putusem documenta asupra eminentului jurist 


- şi om de litere. Ştiam că e profesor la Universitate, unde ţine şi cursuri 


urmărite cu mult interes, că e advocat care și pledează din când în 
când, că e un om cu gusturi rafinate care şi scrie câteodată, dar nu 
eram în stare să-mi încheg o imagine clară. Firul rogu diriguitor al 
unei- concepții de viață nu-l puteam desluşi. Călăuzit în politică de-o 
curioasă pasiune ambulatorie, trecând prin toate partidele, îmi era în- 
fățişat când conservator reacţionar, când liber cugetător de extrema 
stângă, când tradiţionalist tipicar când îndrăzneț inconoclast, o mix- 
tură capricioasă de „precepte disparate deasupra cărora plana necon- 
tenit acelaş estetism senin şi glacial... 

ln sesiunea parlamentară dela lași, în sfârşit, am putut verifica 
deaproape psihologia seniorului din strada Lăpuşneanu. Moş Matei, — 
cum îi spun admiratorii care au ocazia să treacă pragul evocatoarei i 
case bătrânești de după aleele de trandafiri, — în mijlocul îierberii 
generale de-atunci își anunţase rechizitoriul dela tribuna Camerei. 
Mi- aduc aminte, dintrun colţ al Teatrului naţional unde se întrunea | 
Adunarea deputaților am ascultat frumosul discurs. Era o atmosferă 
agitată, plină de patimi care rodeau în umbră. Deasupra tuturora se 
resimțea o undă de pocăință, cunoscuta obidă morală a zilelor de 
răstrişte. Bătrânul boier a venit cu-o atitudine, de. judecător implacabil: 
pornit să răscolească păcate și să ceară aspra osândă a vremii asu- 
pra cârmuitorilor. A vorbit ca un mag inspirat, ca un tribun al pre- 
rogativelor populare, a avut accente de revoltă pentru masele obij- 
duite și cuvântarea vibrândă de sonorități grave şi-a încheiat-o cu 
acorduri profetice de veritabil revoluționar : „Domnilor, aud în de- 
părtare: Clopotul învierii“ 

După impresionanta "peroraţie dărâmătorul sa retras iarăş în 
somptuoasa-i bibliotecă unde-a recitit probabil o pagină din Plutarh 
sau a coborât pe clapele pianului o subtilă fantezie de Chopin. „In 
vremea asta lumea murea de tifos exantematic în Moldova, armatele 
noastre erau bătute, mulțimea se sbătea atinsă de vântul nebuniei şi 
cerea soluții pentru remediarea răului. Seniorul scăpat din faza tre- 
cătoare a tribulaţiilor de jacobin nu sa mai arătat. Tocmai peste câ- 
teva 'săptămâni, când Camera venise cu dreptatea târzie a . reformelor, 
cu exproprierea şi cu legea electorală, s'a ivit din nou pe culoare fi- 
gura înaltă şi uscățivă a dlui Matei Cantacuzino. Sa urcat la tribună 
şi în cuvântul desvoltat cu multă eleganţă a susținut guvernul pe care-l 
asvârlise oprobiului public... 

Ţin minte murmurul de stupoare unanimă pe urma acestei neaş- 
teptate potoliri de tigru domesticit. Deputaţii deşteptaţi brusc din hip- 
ncza discursului. de deunăzi au tresărit și mişcarea din rândurile lor 
sa comunicat în tot auditorul. Cei câţiva ardeleni care ne făceam uce- ` 
nicia politică în colțul nostru, eram cu desăvârşire biruiți... Tempera- 
mentul greoi transcarpatin refuza să înţeleagă rapida voltă.... Steteam 

nedumeriţi la toate explicaţiile binevoitoare. O escelență din partidut: 


liberal. sa oprit lângă noi, ne-a măsurat cu indulgență de 'sus până 
jos și ne-a zâmbit cu-o largă buonomie.. 

Cineva a aruncat vorba cu glas de jumătate : — Ce sa ales din 
clopotul învierii, coane Alecule?...... 

„Sa făcut clopoțel, a răspuns râzând marele meșter al culi- 
selor... Sună numai atunci când Brătianu apasă butonul“... Detractorut 
îmblânzit s'a retras iarăș în somptuoasa-i bibliotecă. Cineva îmi spunea 
la câteva, zile, cum răzimat de cămin, mângăind un porțelan de Saxa, 
- incorigibilul estet întrun limbaj înflorit îi servea următorul paradox : 
— „Nu-mi vorbiţi de inconsecvenţă... inconsecvenţa e singurul, meu 
program politic, numai inconsecvența e creatoare“. 


e 
a „sk 


De-atunci și până astăzi am urmărit la diferite ocazii zig- zagurile 


politice ale estetului dela lași. 
Spirit susceptibil la toate noutăţile, domnia sa a remarcat dela. 


început mișcarea din -jurul generalului Averescu sesizându-i întreagă. ` 


importanța “politică. A" fost consilierul preţios al perioadei de elaborare 
şi dacă nu mă înșel la masa din bibliotecă s'a iscălit actul de fon- 
dare al Ligii poporului. In acele zile, prins din nou de-o subită resu- 
recțiune democratică, primea cu vioiciune curentul în pregătire Şi urzea 
planuri pentru Canalizarea lui. Câteva luni s'a menținut în acest ipostaz 
de însuflețire, exaltând în: fraze euritmice rostul virtuţilor populare. 
Odată însă, când sub presiunea acestor lozince cineva i-a propus con- 
tactul nemillocit cu mulțimea căreia să-şi propage ideile mântuitoare, 
conul Matei a încruntat din sprâncene: — „Nu uita, mon cher, că eu 
niciodată în viață n'am asistat la o întrunire publică şi mă mândresc 
cu asta“ 
Soarta, inepuisabilă în glumele ei, mi-a făcut cinstea de-a ne în- 
tâlni mai târziu în acelaș minister. Păşind rar, tacticos, distrat şi dus. 
pe gânduri, domnul ministru al justiţiei, colegul nostru, era totdeauna 
interesant, fie-că reprezenta atitudinea cea mai avansată în materie de 
libertate cetățenească, fie-că pronunța judecăţi sumare de reacțicnar 
ruginit. Ciudată mi se părea cu deosebire privirea scrutătoare şi intero- 
gativă cu care se oprea înaintea problemelor din provinciile alipite 
pe care le cunoştea așa puțin.. 

„Nu uit o scenă adorabiiă, un capitol comprimat de istorie con- 
temporană. La ministerul de interne, în sala consiliului de miniştri bă- 
trânul filozof se plimba cu pașii măsuraţi, trăgea fumuri dintr'o ţigaretă 
de chihlimbar, în mâna stângă avea un evantaliu cu care-și făcea vânt 
în vreme ce repeta maşinal cuvântul: Bihor... Bihor.. 

“Când ma văzut, sa înseninat: — „Goga, ce-i aia, Bihor ?“ 
„Un judeţ dela frontiera noastră de vest, domnule Cantacuzino!“ 
Fireşte, plăcerea: distinsei tovărășii n'a putut ținea până la sfârșit. 
Primăvara -când au înflorit trandafirii pe aleele din strada Lăpuşneanu, 
colegul nostru dela departamentul PEI pasionat grădinar pe cât se 


1466 


© BCUCIuj 


ap 


`) 


pare, şi-a trimis demisia. Lucrurile sau desfășurat de-aci i înainte păstrând- 
linia de contrazicere programatică. Domnul advocat Matei Cantacuzino 
a “devenit un fervent apărător al socialistului Tănase, pentru ca mai 
"târziu, renegând partidul poporului, în ultima cuvântare dela Senat să. | 
justifice comitetul de-o sută al domnilor dela Cluj şi să înfiripe o doc- 
trină ţărănistă de ocazie. 


* 
* e. 


Vremea noastră însă nu mai favorizează acest uşor diletantism... 
, Dacă România de ieri putea suporta încă pomenitele exemplare 
sde lux, fiindcă în graniţele înguste măcina un sbucium fără orizonturi 
i nu avea mari probleme de rezolvit, cea de astăzi e un atelier al 
rțelor active care cer suflet, sinceritate și devotament... 
lată de ce, discursul recent al domnului Matei Cantacuzino, ul- 
timul său gest de estet politic,. nu mi- -a putut inspira altceva decât 
senzaţia unei blânde melancolii pe câre de obicei ne-o trezeşte inte- 
riorul clar-obscur al unui anticar. 
Sunt speţe în dispariție pe urma cărora viața reintră în arepttile 
ei și nu acordă biruinţa decât celor sănătoşi, celor întregi... l 


OCTAVIAN GOGA 

Presimţiri F 
a | 
Și mam putut s'adorm... Mi-se părea 
Că'n noapte se *'nchega de-asupra mea 
Nedefinit și fără de conture, 
Dar viu, un craniu cu reflexe sure... 


Un sujlu rece s'a pornit prin casă... 


Sta prins în pânza nopții ca *ntr'o plasă, 
Fosforescent, cu dinții roşi de vreme, 
Și par'că vrea pe cineva să cheme... 


Voiam să strig, dar gura 'mi sta 'ncleştată. .. 
Dormea adânc nevasta-mi, nemișcată, 

Și doi copii în micile lor paturi 

Visau, cu învelișul dat în laturi... 


Un munte parcă mapăsa pe piept, 

Și nu puteam pe nimeni să deștept... 

In suflul rece desluşeam chemarea, 

Prin văl de neguri îmi vedeam cărarea, — 
lar arătarea 'n noapte s'a pierdut. .... 
„Pe urma ei simțeam cum calc tăcut... 

| II 

O, poate că 'ntr'o zi ce nu-i departe, e 
Voiu fi plecat și eu... Odăi deșarte, 

In care cerul toamnei va străbate 

Prin geamurile strâmte şi burate, 

Vor suspina în urma mea... Tăcuţi, 

Cu fețe palide, cu ochi pierduţi, 

` Se vor miră copiii de tăcere, 


De noaptea ce s'o ţese prin unghere, 
De ochii *nlăcrimaţi ai bunei mame. .. 
Și nu mă vor găsi decât prin rame.. 
III 

Prin miriști sterpe, prin câmpii de ceară. 
vă văd porniţi, copiii mei... E seară, 
Și drumul va sleit... Un adăpost 

— (Nu cuibul cald, ce-aşa demult a fost) — 
Cât de îngust, v'ar trebui acum... 


` Dar nu-i, — și trebui să 'noptați pe drum... 


Și cerul se întunecă intruna... 

Viaja 'n larguri şi-a stârnit furtuna : 
Acelaş vânt, ce ma bătut pe mine, 

Agață nori de culmile senine, 

Aceleaşi ploi în albii umflă apa, 

Aceleași patimi sapăn cale groapa, 
Aceleași deziluzii vă așteaptă, 

De staţi s'alegeți calea cea mai dreaptă... 


Vă văd pe drumuri negre, nesfârșite, 
Cu trupurile *n haine zdrențuite, 
Luptându-vă cu noaptea şi cu vântul, 
Pornind și voi să cuceriți pământul... 


Vă văd pe piscul, după care-apune ` 
A vieții caldă, roşie minune, 
Impurpurați în aurul ce piere, 

Cu fețele brăzdate de durere, 

Văzând c&n urmă prin furtuni şi ploi 
Și alții bat cărarea după voi. 


VASILE AL. GEORGE 

Intensiticarea producţiei agricole 







Libera circulaţie a imobilelor. — Scopul reformei agrare. 
Fermele model. — Lipsa capitalului agricol. = 


Improprietărirea în Ardeal trebue să servească două interese 
In primul rând : /nteresul național. Intreaga reformă agrară din 
a fost o necesitate națională şi numai în mod redus o necesitate! eco- 
nomică — socială. 

| Din statistica pe care am arătat-o în raportul legei agrare, — 
reese că repartizarea pământului în Ardeal reprezenta. pentru români 
un adevărat dezastru. Din 8435 de proprietari cu peste 100 jug. 
întindere, abia erau 209 români. Cei 209 proprietari români dețineau 
150.067 jug cad. până când 8226 proprietari din minoritate deţineau 
5,876,667 jug. cad. Intreaga populaţie românească cu 3,316,345 de 
locuitori deţinea în total 3,598,667 jug. cad. In total deci la un român 
revenea un Jug. de pământ, până când la un locuitor din minoritate mai 
bine de 6 jug. 

Această repartizare criminală a pământului a fost rezultatul po- ` 
liticei agrare ungurești, care ținea la subjugarea noastră economică. 
prin înfăptuirea reformelor agrare în Ardeal s'a avut în vedere tocmai 
rectificarea acestei repartizări nedrepte. In procedura de împroprie- 
tărire trebue să se observe această intențiune a legei agrare și să se 
facă dreptate ţăranului român, dându-i-se lotul de împroprietărire cu 
precădere. | 

AL doilea interes pe care trebue să-l servească împroprietărirea este 
cel economic. Acest interes reclamă ca repartizarea pământului să se 
facă având în “vedere principiului trienar. 

Ceeace înseamnă, că în ţările agrare, în repartizarea pământului 
trebuie să intre deosebitele categorii de proprietăți şi numai astfel se 
poate socoti armonioasă și productivă, dacă 2/5 părți din pământ este 
în stăpânirea proprietății mici, iar 1/, parte ajunge în stăpânirea pro- 
prietăței mari şi mijlocii. In baza acestui principiu, împroprietărirea 
din Ardeal atunci va fi corectă şi va servi pentru producție agricolă, 
dacă din întreg pământul cultivabil expropriat 2/, părți vor fi repartizate 
pentru crearea proprietăților mijlocii şi pentru amenajarea industriei 
agricole. 

i In vederea acelor interese trebue întocmită și dirijată întreaga 
împroprietărire, — ca să poată servi în adevăr interesele noastre 
„naționale şi economice. 


% 
xX * 


N - Dispoziţiunile ait. 22 din legea agrară a Ardealului au fost 
\chemate ca să scutească în o măsură destul de modestă de sub ex- 
/propriere moşiile a căror gospydătie avea, caracterul fermelor model. 
Prin felul cum s'a făcut însă exproprierile, această dispoziţie a legii 
Im a fost observată. Multe din proprietățile cu gospodării model au fost 
adical expropriate, spre marea pagubă a economiei naționale. Având 
să în vedere situația agricolă de azi, nici când wa fost mai actuală 
estia fermelor model ca acum. Producţia agricolă scade şi degene- 
riază din zi în zi, prăsirea vitelor a apucat direcțiunea extensivă. 
In astfel de împrejurări şi fermele model sunt chemate ca să oprească 
delo parte decadența,: de altă parte să îndrumeze producția agricolă 
mai bine. Este absolut necesar și trebue asigurat teren ini- 


lor model particulare. In cursul procedurei de împroprietărire 
trebue rectificate asperitățile exproprierei, care a desființat prin ex- 
propere moşiile prevăzute în art..22 al legi agrare. 
irculația imobilelor trebue regulată, deasemeni. prin, lege spe- 
cială, care va cuprinde şi reglementarea parcelărilor şi a coloni- 
zărilon făcute de particulari. 

rincipiul fundamental al politicei agrare din trecut în Ardeal a 
fost libertate în circulația imobilelor. Azi însă în situația schimbată, 
acest principiu va suferi unele restricțiuni. Pentru definitivarea refor- 
melor agrare din punct de vedere al intereselor statului, nu este indi- 
ferentă repartizarea pământului, săvârşită pe cale evolutivă. Pentru a 
putea influența repartizarea evolutivă a pământului, statul are tot in- 
teresul să-şi asigure dreptul său de preomțiune. Aşa nu va împiedeca 
progresul producției agricole, ci din contră îl va întări prin o reparti- 
zare a proprietăților în mod armonios. 


* 
%* kad 


La definitivarea reformelor agrare în Ardeal este a se termina 
şi unificarea izlazurilor şi pădurilor urbariale, composesorale, comu- 
nale din Ardeal. In adevăr în Ardeal avem o serie întreagă de izlazuri, 
ca: izlazuri urbariale, în baza legilor din 1871; izlazuri comunale şi 
izlazuri particulare prin comasare. Exploatarea "'deosebitelor categorii 
de izlazuri încurcă pe țărani noştri cu atât mai vârtos, că în aceleași 
comune sunt deodată mai multe feluri de izlazuri. "Asemenea este 
cazul și cu pădurile urbariale, composesorale şi comunale. In astfel 
de condiţii se impune regularea izlazurilor şi pădurilor pe cale de 
legiferare. 

Cea mai elementară noțiune de sistem agrar şi agricol este ca 
dispozițiile cari au dat rezultate bune în materie de producţie: agricolă 

'să-le susţinem şi pe mai departe. Astfel trebue să menţinem toate 
acele dispoziții, pe cari regimul ungar le-a practicat pentru- intensifi- 
carea producției agricole. i 

Le vom lua pe rând și vom indica. și felul cum trebue eventual ` 
modificate. 

„Sistemul de evidență a cărţilor funduare trebue dezvoltat şi pe; 
mai ' deperte; prefacerea foaiei funduare în cărți fonciare trebue conti-/ 
nuată deoarece numai așa vom avea icoana clară a pământurilor. i 
l Restanțele de transcriere a dreptului de proprietate trebuesc re- | 
zolvite, deoarece numai așa va avea țăranul încredere în pământul! 
său. Trebue continuate lucrările cadastrale, ca să se termine odat 
măsurările pământurilor în Ardeal. 

% * 





Asigurarea capitalului necesar pentru gospodăria agricolă efte 
cea mai esenţială parte a organizării proprietăților. Fără capitalul 
cesar, producția agricolă nu se va putea normaliza și intensifica 

„odată. Rămâne deci de sine înţeles că datoria primordială a stafului 
este să asigure producţiei agricole capitalul necesar. 

Regimul ungar pe vremuri a onorat pe deplin această neceşitate 
a procedurei agricole. Dovadă stau cele ` patru mari institute financiare, pe 
cari le-a înființat în cursul timpurilor pentru asigurarea capitalul ne- 
cesar producției. 

Datele statistice adeveresc, că abia sunt proprietari mari şi mij- 
locii în Ardeal, cari să nu fi uzat de împrumuturi uşoare dela; cele 
patru institute financiare ungurești. Se cifrează la trei miliarde capitaful, pe 
carel posed şi azi aceste institute în Ardeal. 

Azi situația pentru producția agricolă este cât se poate T maş- 
teră. Lipseşte capitalul necesar producției agricole. Cele patru in- 
stitute ungurești nu mai sunt, până în prezent ele încă mau fost în- 
locuite cu institute similare- româneşti. Proprietățile nu pot să-și 
asigure capitalul necesar. pentru producţia agricolă, iar capitalul ce 
vine din vechiul Regat este prea comercial şi prea scump. 

Azi stăm acolo, unde eram în privinţa capitalului prin anul 1870. 
Statul nu asigură proprietarilor capitalul necesar. Repercusiunea ce 
va urma din acest fapt va dovedi, că producția agricolă încă va mai 
scădea. Este absolut necesar să se înfiinţeze o mare instituţie cu pri- 
vilegii garantată de stat pentru înlocuirea celor. patru institute ungu- 
reşti și pentru asigurarea capitalului ușor și potrivit producţiei agricole. 


ION IACOB 


fost raportor al reformei agrare 
din Ardeal 

Cu o mică jertfă... 


Vecinul meu Iftimie e un om cu multă experiență, și tot atât de 
sfătos. Adică e dintre aceia cari, învățămintele din viață nu le pă- 
strează în ascuns pentru dânșii, ci le place să le împărtăşeas:ă și al- 
tora, fără a avea pentru aceasta măcar vro pretenție la drepturi de 
autor. Mie îmi face plăcere să-l ascult, căci n'a căzut încă în doaga 
acelora cari povestesc mereu aceleași lucruri și uneori uită că le-au 
mai povestit aceloraş -oameni — cari poate de mult au trecut și ei 
altora același povestiri drept ale lor proprii. Vecinul Iftimie ori tace, 
ori spune ceva nou; adică nou, vorba vine, căci tot prostul e astăzi 
pe deplin încredințat (precum și tot înțeleptul) că nu mai poate fi 
nimic nou sub soare: — dar ceva nou, în înțelesul că sunt păţanii și 
experimentări de ale lui proprii, nu d'alea de prin cărţile altora citire. 

Deci, — iată ce-mi spune vecinul meu Iftimie: 

... „in viaţa lui, omul simte de multe ori trebuinţa (îi iert fran- 
ţuzismele) să se debaraseze de importuni... Dar cum? Aicea intervine 
un întreg meșteşug, căci poți avea de-a aface cu două feluri de oameni: 
aceia pe cari dacă îi „șecspirești“ pur şi simplu se transformă în ofen- 
saţii ce se cred îndreptăţiți nu numai să-ți poarte sâmbetele, ci să te 
bârfiască în toate zilele -săptămânei, fără repaos duminical sau judaic, 
— şi aceia pe cari dacă îi scoţi pe uşă, năzuiesc să-ți reintre pe 
fereastră.“ i ' 

Aici intervine experiența vecinului Iftimie. . 

< — „Eu, zice, aveam un prieten foarte bun, care însă avea o ne- 
vastă foarte... delicată; bun și delicat, nu sunt contraste, dar nu sunt 
acelaş lucru. Prietenul meu mă primia foarte bucuros la dânsul, dar 
nevastă-sa se uita în totdeauna foarte urât la picioarele — adică vreau 
să zic la încălțămintea mea, pe care, ca boem încorigibil, nam obiceiul 

s'o îngrijesc. mai mult decât mi se pare mie că merită (covoarele ami- 
cului meu nu le-am întrebat) —_aşa că la un moment dat, bag seama, 
prietenul, în interesul armoniei sale casnice, simți nevoia să se mai 
debaraseze, cum zic, (fiindcă mi-ai permis franţuzismele) de vizitele 
mele. 


Mă ştie, al dracului, — asta e totul; — ştie că sunt susceptibil 
lucru mare. De aceea, întro zi, îmi dăo întâlnire la cafenea: „la șapte 
și un sfert, fix“ — mă lasă să aştept, trece şi ora bucureşteană (7 


şi un sfert fix = între 9 și 10), nu vine. Am înțeles. M'a ofensat. Nu 
așa ca să-i pot cere reparație prin arme, sau ca să mă pot crede în- 


dreptăţit să-i port sâmbetele de aci înainte, — dar aşa cum foarte 
“bine a calculat-o pişicherul. Am devenit en froid, fără să ne dușmă- 
nim propriu zis, — ca ce? — și deatunci și până astăzi sper că nici co- 


voarele doamnei, mau mai fost călcate decât de picioare, adică de ghete, 
cari şi-au lăsat prealabil] galoșii noroioși în antreu. 

„ Dar asta e ceva pentru lumea civilizată. Să- ți spun eu acuma 
cum am scăpat de tiganul Prichiduş, care în vremea ocupaţiei se le- 
gase de capul meu ca boala de omul sănătos. Acest ţigan, răsări în- 
truna din zi, în curtea locuinţei mele, în mână cu un castronaș, şi în 
picioare cu nimica, adică vreau să zic desculț. la castronaș avea câţiva 
peştişori, pescuiţi, zicea dânsul, de el însuși, din lac dela Herăstrău, 
— aminteri, vro marcă de proveniență ceva, m'aveu. Dar ce era să 
mai întrebi pe vremea aia? — Ne învoirăm uşor, din preţ, cu tiganul; 
când însă să-i număr hârtiile, îl văd clipind din ochi cu jind și în- 
tinzând gâtul într'o parte, cu nasul spre fumul, ce scoteam diato 
țigaretă de mahorcă. 

— Aoleu conaşule, war fi rost şi pântru țiganu' d'o țigare de 
tutun sărw mâna, că 's înțărcat dela Crăciun. 
Eu cred omului pătimaș; — de aceeas îi îndesai lui Princhiduş 


fără altă obiecţie un pumn de mahorcă în palma întinsă şi-i făcui - 


semn spre poartă. 

Dar se vede că uşurinţa cu -care-și văzuse satisfăcută prima mo- 
destă milogeală, făcuse să încolțească peste noapte, în mintea ţiganului, 
plănuiri mai îndrăznețe; — căci a doua zi când să ies de acasă, îl 
găsesc afară, stând pe treptele din curte, cine ştie de. când. 

— Săru mâna boierule, — mă întâmpină cu capul într'o parte 
cu ochii galeşi şi cu pălăria soioasă în mână, — mă duc acu la baltă, 
aduc peşte mai mare ehè, p'atâta, — da, să-mi dea conaşulo pereche 
pe ghete mai rupte, papuci, ce-o fi de nu le mai poartă conașul, că uite.. 

— Lasă, nu mai arăta, că te cred că mai, se vede — îi răspund 
aducându-mi aminte că mai aveam o pereche de rupturi, afară de 
acelea pe cari le dasem la reparat pentru uzul meu propriu; — să-ţi 
dau, creştine, dar uite ce e: lasă balta, că te pomeneşti că-ți găseşti 
beleaua cu nemții, treci colea în grădina din dos, ia o sapă şi vezi 
de buruiana aia că mi-a cam năpădit porumbul și cartofii ce bruma 
pusei şi eu acolo; de mi-i lucra bine, îți mai dau și ceva franci. 

—  Aoleo, conașule, cum de nu? las pe mine! — își scuipă tiga- 
nul în palme. — Aoleo, cum de nu? sărw mâna; sărw mâna, repetă 

după ce-i adusei rosturile;'— nici fir de buruiană nu rămâne, săru' 
-mâna, 

Pe dup’ amiazi. când mă întorsei, — că întârziasem în oraș, — dau 
să văd isprava ţiganului. Se vedea pe icipe colo câte o scormonitură 
printre cuiburile de cartofi, — dar cei doi caişi ce aveam acolo, mare 
lucru să nu fi fost dijmuiți de fructele lor, încă verzi. 

— Cel puţin mo să mai vină și după franci, — îmi zisei; — şi 
nu mă mai gândii la el 

Dar în ziua următoare, Prichiduş al meu tot acolo, pe scări, la 
post cum sar zice. | > 

— Bine mă, nu-mi făcuși nicio treabă, — îi zic cu ochii la 
picioarele- -i tot atât de puţin incălțate ca şi mai înainte. 

— Aoleo, cum de nu? Am prășit, — am prăşit peste tot, sărw 
mâna; dac'o mai fi rămas ceva şi- lea pe ici pe colo, mai prăşesc, 
prăşesc conașule. 

Şi strâmbând iar din gât cu ochii galeşi: 

— O pereche de Sa ioni conașule cum or fi, că nu-i pentru 
mine; am un băiat, conașule . 

— Prichiduş? 

— Ba nu, că mie dacă-mi zice Prichiduş, ia, o poreclă, cum sân- 
tără rumănii, da am băiat mare, să ia şi el o foncție ceva; da' mare 


pantaloni. 

— Şi ghetele tot lui i le-ai dat? 

— Tot sărw mâna, — se grăbi tiganul să prindă ida, pe care 
eu i-o dădusem, fără să vreau; — i le-am dat; — da' numa’ cu ghete, 
fără pantaloni. 

— Aşa-i zic; — numai în ismene nu merge să se ducă să ceară 
foncție; bine, să- -ți dau şi o pereche de pantaloni, dar uite e aici un 
gard cam dărăpânat; — am scânduri, cuie, îți dau ciocan; să mi-l 
dregi până în amiazi. 

Până în amiazi, ţiganul meu plecase cu pantalonii; — scândurile, 


cuiele și ciocanul, ce-i drept, mi le-a lăsat. 

— Aoleo, boerule să nu mă baţi că mam bătut cuiele, mă în- 
tâmpină în altă zi, tot la post; — le bat acușica; dam avut treabă. 
Le bat, le bat; aoleo, să vezi cum le bat!... Da! vro haină mai ruptă, 
boierule.. 

Ş'aşa, ca să mo mai lungesc, căutam eu să scap de țigan dându-i 
câte ceva de lucru, pe care ştiam că nare să’l facă, şi credeam Capoi 
mare să se mai întoarcă. Da de unde! De-l puneam să crape nişte 
lemne, mi le lăsa cum au fost — doar că mai puţine — dardin gură: 
— Le-am crăpat boerule, cum nu le-am crăpat? aoleo! apoi așa erau? 
că nu erau; gogeamite butucii, — i-otezacu, că-s ca fusele... Şi trecea 
la bucătorie, de-mi svânta, cu milogeala, ce mai întrecea, din propria 
mea sărăcie. Şi tot aşa. 

Mă gândesc eu, şi-i zic, dela o vreme: — Mă Prichiduș, tu ești 
umblat p'aci; mai şti tu undeva: ceva ouă, unt, aşa ceva, dela vro 
femeie, mai ieftior, că-ţi iese și ție un franc- doi?.. 

— Aoleo, conașule, cum de nu? ştiu, ştiu, — îmi prinse țiganul 

Cacu ideea; — uite colea, dela Puţu lui Crăciun mai la vale, o femee 
cu nişte unt..... Să-ţi aduc o prubă, conaşule, sărw mâna. Să iau o 
ceşculiță d'acilea ... IRI | T 

A luat Prichiduș ceşculița din bucătărie, și -s'a întors cu ea pe- 
ste un ceas, — tot așa cum o luase; căci am cunoscut numai decât 
că pruba era tot din puţintelul meu unt ce-aveam acolo. 

— Bine, zic, după ce mă fac că-l gust; şi cât cere? 

— Douăzeci, conașule — douăzeci kilo, da' îl scot eu şi cu 
op'spce — op'spce, conașule. 

Habar mavea de prețurile maximale, țiganul; că untul p'atunci 
nu-l găsiai nici cu patruzeci. 

— Bun, repet; uite ici un pol; doi lei să fie ai tăi. Dar să. mi-l 
aduci acuşica, numai decât. i 

— Aoleo! acușşica, boerule, acuşica momental... Mă duc şi viu, 

M'am uitat după el cum îi sfărâiau picioarele, şi-mi ziceam: — 
lată acuma doi oameni mulțămiți: el că ma tras pe sfoară, și eu cam 
scăpat de dânsul. Că de acuma nici vorbă că mam să-l mai văd... 

Și nici nu Pam mai văzut. 

— Hei, își încheie vecinul Iftimie povestirea; — acuma vezi 
cum vine treaba asta: Dacă ştii să faci o mică jertfă la timp, scapi 
de cine ştie ce beleli mai mari, de-ți venea să zici că nu se mai 
sfârșesc... 

Da’ e vorba, că trebue să-ți cunoști oamenii“. 

ION GORUN 

Robii de ieri și robii de azi 


Nu e totdeauna o plăcere deosebită să urmăreşti pas cu pas 
plimbările politice ale adversarilor. Indeletnicirea aceasta prezintă, e 
adevărat, şi ea, micile ei satisfacţii; un discurs de-a| dlui Iuliu Maniu, 
de pildă, concurează adesea cu orice pagină reuşită dintr'o autologie a 
humorului, şi eroii întrunirei din „Scrisoarea pierdută“ ar trebui să se 
retragă ruşinați, câte odată, în fața vervei oratorice a fruntașilor dela 
Cluj. Din nenorocire, ni se arată din când în când, cum se zice, 
şi partea cealaltă a medaliei, și atunci suntem puşi în antipatica și- 
tuație de a roşi pentru alții. 

Aşa s'a întâmplat deunăzi cu adunarea dela Buzău a partidului 
național. Fostul preşedinte al Consiliului dirigent a renunțat de data 
aceasta la hazliile sale soluţii în privința problemelor de interes obștesc; 
mam mai avut prilejul prin urmare să prevedem miraculoasele efecte 
pe cari le-ar avea asupra valutei noastre, acordarea drepturilor poli- 
tice la femei. In schimb, s'a suit la tribună, printre alții, d. dr. Alexandru 
Vaida, sa gândit să deșerte, înaintea publicului buzoian, un sac întreg: 
cu amintiri. Inspirația n'a fost prea fericită. Pentrucă, nu ştiu cum se 
face, dar de câteori cunoscuții matadori din „Comitetul de o sută“ 


- încearcă să stabilească o comparaţie între situația lor jicnitoare din 


Ungaria de ieri şi binefacerile cu- cari i-a copleşit stăpânirea româ- 
ueascu, grozav de supăraţi pe clipa de față şi adânc tulburaţi de no- 
stalgii inesplicabile, osândesc prezentul şi se prăpădesc de dor după 
trecut. De subt fiecare frază, dela spatele fiecărui cuvânt, sbătându-se subt 
coaja anemică a fiecărei idei şi smulgându-se obrasnic din fiecare 
gând, se înfățișează înaintea noastră, nu jtotdeauna mărturisit, refrenul 
monstruos pe care Pam mai auzit de-atâtea ori: „Era mai bine subt 
Unguri!“ 

Astfel şi d. dr. Alexandru Vaida la Buzău. Amintirile, eminentului 
colaborator de ieri al revistei „Oesterreichische Rundschau“ *) pornesc: 
de departe, din vremea când în România „totul era desăvârşit şi fru- 
mos,“ când „nu exista jandarmul român, magistratul îşi făcea con- 
ştincios datoria, armata era în totdeauna în haine de sărbătoare .. 
Aşa trăia, țara liberă, în imaginația dlui dr. Alexandru Vaida, pe vremea când 
se găsea eli însuş modest specialist în boale de stomac la băile din Carlsbad. 
Astăzi, în România întregită, când la vechile sale titluri s'a adăugat și acela 


*) Răstoiţi „Tara Noastră“ numărul 12 din 25 Martie 1923, 

de: fost președinte al Consiliului, realitatea se prezintă, bineînțeles, cu totul 
altfel. Şi d. dr. Alexandru Vaida are buna inspiraţie să exclame, în 
numele Ardealului adânc jicnit: — „Cetăţeni buzoieni, pentru noi, arde- 
lenii, abia acuma începe robirea!“ 

Arareori am avut dinaintea . noastră o dovadă mai ridicolă de 
complectă rea credință și .de îndrăzneață . sfidare a adevărului. Luaţi 
şi cetiți chiar în ziarul România, îngâmfatul discurs debitat în fața 
unei săli de pașnici cetățeni, ca să vedeţi până unde poate să mergă 
delicateța de simţire românească a unui fost consilier al Tronului!... 
Veţi întâlni acolo, in darea de seamă fidelă a dlui Sever Bocu, urmă- 
toarele cuvinte: | | 

— „In Ungaria, noi n'am fost robi. Pe stradă, în casele noastre, 
în diversele instituții comerciale, în Parlarnentul maghiar chiar, — am 
vorbit românește. Am avut instituții românești şi noi, poporul însuş, 
he-am susținut nevoile în Ardeal, fără să se îngrijească de noi niciun 
partid politic din vechiul Regat“. 

Socoteala deci, e simplă. Bilanţul nu lasă nici o îndoială. Com- 
paraţia covârşeşte. In Ungaria, d. dr. Alexandru Vaida n'a fost rob. A 
vorbit româneşte, în familie, pe stradă, ba chiar și în Parlament (de- 
sigur, atunci când a fost dat afară pe brânci din Camera. dela Buda- 
pesta) şi nu sa îngrijit de soarta dumnealui niciun bărbat politic dela 
București... In schimb, în România de astăzi, d. dr. Alexandru Vaida a 
căzut în grea robie. E rob la banca „Marmorosch Blank“, unde abia 
încasează, fără să muncească ceva, câteva sute de mii de lei pe an,e 
rob la fabrica „Renner“, de unde îi vin, de-asemeni, importante jetoane 
de prezenţă, și e rob la toate băncile și la toate fabricele străine, că- 
rora le dă numele cu chirie, naţionalizându- -le, ocrotindu-le și inca- 
sându-le.. 

Este un nou gen de robire modernă, aceea a vițelului de aur, pe care, 
se înțelege, mau cunoscut-o! nici d. dr. Alexandru Vaida, nici tovarășii 
săi de astăzi, în edenul Ungariei de ieri. Pe vremea aceea suferințele 
erau de alt soiu. Guvernele dela Budapesta făceau legi. pentru desna- 
ționalizarea noastră, jandarmii cu pană de cocoș ne ucideau flăcăii la 
alegeri, populaţia românească era. sărăcită în chip metodic, toată viața 
noastră sufletească se sbătea în ghiarele neputinței, mândria de rasă 
ne era pălmuită la fiecare pas, setea de cultură a trei milioane de 
români se adăpa la cele patru licee supraveghiate cu dușmănie de in- 
spectorii maghiari, temniţele erau pline de răsvrătiţii cari îndrăsniseră 


să invadă undeva o panglică în trei-culori, — dar nimeni nu era 
rob, Doamne fereşte! — în Ungaria.. 
x zi $ 


D. lon I. Brătianu făcea, zilele trecute, unora dintre fruntașii par- 
tidului național, imputarea că nu cunosc istoria României de ieri. Se 
vede că nu e de ajuns. Onorabilii noştri adversari vor să ne arate că 
nu cunosc nici isforia Ardealului. Bieţii robi de astăzi, fericiții oameni 
* liberi de ieri !.. 

ALEXANDRU HODOȘ 

Cucerirea economică a Ardealului 


Protecţiunea vamală a capitalului intelectual naţional: un 
exemplu pentru emanciparea economică a celor mulți. 


Cucerirea economică a Asdealulii este o chestiune asupra căreia 
sa mai stăruit nu odată în paginele acestei reviste şi va trebui să se 
mai revină și de acum înainte. Dacă în primii ani de viață liberă na- 
țională ne-am mulțumit și numai cu stăpânirea politică deși stăpâ- 
pânirea politică, lucrul nu se mai discută, este şi ea în funcţie de pu- 
terea economică. Din ceace se înţelege subt o stăpânire integrală, noi 
nu avem decât forța aruncată cu care apârăm hotarele politice şi bo- 
găţiile dinlăuntrul acestora cari nu ne aparțin. 

Pentru întărirea elementului românesc în Transilvania nu s'a făcut 
decât un singur lucru: împroprietărirea. Bineînţeles, şi în această di- 
recție mai sunt multe lucruri de făcut, dar prin expropriere s'au ni- 
velat inegalitățile din trecut şi s'au creiat'condiţiiie primordiale pentru 
o nouă viață a ţărănimei. 

In afară de exproprierea capitalului latifundiar, nu sa mai făcut, 
aproape nimic. Mișcarea pe teren bancar și industrial n’a avut darul 
să provoace: repercursiuni asupra maselor. Cel puţin, nu a avut reper- 
cursiuni în bine. Obiectivul băncilor noastre, fie că au fost creiate 
acum, fie că s'au întins din altă parte, era şi este excluziv câmpul de 
exploatare, Cele dintâi se înșirue în rândul celor mai vechi, micşorâud 
prin aceasta terenul de exploatare, iar cele de a doua categorie îşi 
măresc cercul de activitate de până aci. Şi întrun caz, și în altul, de 
foloase beneficiază aceia cari nu prea au nevoie de emancipare eco- 
nomică, în sensul strict al cuvântului. 

Industriile naţionalizate, sau creiate dintru început pe baze naţio- 
nale nu am văzut să traseze vreun drum ou în această direcție. 
Judecând după activitatea lor de până acum, ele nu pot justifica 
cu mimic legitimitatea multelor avantagii acordate de stat. Până 
în momentul de față, industriile ca şi băncile, nu au putut evi- 
denţia prin activitatea lor decât rentabilitatea capitalului lăsat în 
folosul preatericiţilor lor posesori, fără vreo repercursiune econo- 
mică socială sau morală asupra celor mulți. Industriile noastre naţio- 
nale, oricât de paradoxal . ar suna, au lărgit tot perspectivele factorilor 
economici de eri, la cari s'au ataşat cel mult,. și câțiva capitalişti ro- 
mâni. Incolo, masele româneşti mau eșit din fundul ocnelor și mau 
primit acces în atelierele fabricelor. Pe” măsură ce se intensifică mi- 
şcarea industrială, pe aceiaşi măsură se întețește imigraţiunea „specia- 
liştilor“ din Budapesta, deschizând tot mai “larg porțile primitoarei 
noatre țări, mai mult ca orice clauză a tratatului de pace. Acești 
„specialişti“ împing aproape brutal pe români la ocupaţiunile lor rudi- 
mentare de eri. 

In faţa. acestor împrejurări ne întrebăm: se face oare, întradevăr 
un lucru românesc, conform cu interesele noastre naţionale, ca numai 
capitalul financiar să se bucure de protecţiune vamală, iar cel inte- 
lectual nu? Noi credem că închiderea punctelor de frontieră trebue 
să se facă şi în interesul capitalului intelectual, cel puțin întro măsură 
oarecare. Căci altfel, nu se va mai putea pune capăt imigraţiunii 
streine și nu vom putea încuraja pe români să se specializeze. In- 
dustriile, de bună voie, nu vor căuta să o facă. Invocăm cazul 
„Reciţei“, cea de două ori naționalizată, care are o oroare nu numai 
de specialişti romârti, ci chiar şi de funcționarii administrativi români. 
Recunoaştem. că, pentru moment, românii nar fi dintre cei mai price- 
pufi. Dar, să ni se dea voie să întrebăm : câți tineri-a trimis „Reciţa“ 
în străinătate să se specializeze? Nici unul. Şi nu va trimite, fără in- 
tervenţia statului, nici de acum înainte. De aceea, apărarea capitalului 
intelectual să se facă paralel cu protecţiunea aceluia financiar. Dacă 
nu se poate introduce „numerus clausus“ la Universitate, să se aplice 
măcar la frontiere. 


In vreme ce, factorilor responsabili pare a le fi secat orice în- 
țelepciune și orice dragoste pentru soarta celor mulți, inițiativa parti- 
culară caută, cercetează şi se frământă; alocurea se ivesc acțiuni din 
cele mai promițătoare, dar cari, lipsite de concursul capitalului atât 
de protejat, se sting. Nu ne face vreo deosebită plăcere să constatăm, 
că nici capitalul românesc nu s'a achitat nici de unele elementare înda- 
toriri ale sale. Cel puţin în Transilvania nu a putut să justifice prov- 
tecțiunea ce o reclamă și care nu i-se deneagă. 

Subt forța acestor "împrejurări neprielnice, vedem că inițiativa . 
particulară își caută o altă îndrumare, descopciind din Sombmapurie 

ei concursul capitalului, substituindu-l prin avantagiile ce se pot trage 
din puterea asocierii, bazată pe concursul autorităţilor publice. O ini- 
țiativă de acest fel vedem în politica economică a „Uniunii volunta- 
rilor“, prin înjghebarea, în baza legii dlui Trancu-iași, a Sindicatelor pro- 
fesionale, o mișcare care, dacă nu va fi lipsită de concursul autori- 
tăților, promite să dea rezultate din. cele mai satisfăcătoare. Pentru în- 
curajarea voluntarilot deoparte, și pentru orientarea opiniei publice şi 
a autorităților de alta, vom arăta un frumos început de activitate èco- 
nomică a „Sindicatului profesjonal al pantofarilor și cismarilor ro-. 
mâni din Cluj“ — voluntari și nevoluntari — după exemplul căruia 


„se intenționează organizarea tuturor breslelor din întreg cuprinsul Ar- 


dealului. 
Luând fiinţă ta 27 Aprilie, 1923 cu un număr de 21 membri, Uniunea 
voluntarilor ia contactul cu ministerul de război și primește o co- 


mandă de 20 mii perechi bocanci. Neavând sindicatul nici un capital, 


ministerul avansează 30%, din suma totală, cu ajutorul căreia începe 
la 4 August o muncă asiduă, furnizând până în momentul de față 8 
mii perechi, iar până la sfârşitul anului se speră să fie furnizată în- 
treaga comandă. Pentru anul viitor, sindicatul intenționează să pri- 
mească comenzi până la 80 mii perechi de bocanci. 

Deși nu funcționează efectiv decât dela 4 August, data când s'au 


“primit cei dintâi bani, sindicatul acesta, pe lângă că a dat continuu. 
„de lucru meseriaşilor români, a făcut și o frumoasă operă de caritate, 


dovedind prin fapte adevărul biblic că, nu acela dă mult care are 
mult, ci tocmai invers. 


Dar sindicatul pantofarilor nu se mulţumeşte numai cu procura- 
rea de lucru pe seama membrilor săi, ci tinde să devie și o putere 
economică. In urmărirea acestui scop a preluat fabrica de piele , Labor“ 
şi a semnat 500 acţiuni la „Banca voluntarilor“ care este în curs de . 
înfiinţare, Asttel, încetul cu încetul, firele acestor inițiative adunân- 
du-se, mişcarea voluntarilor va putea deveni o forţă, dacă nu va fi 
lipsită de sprijinul autorităţilor. 

Sprijinul autorităţilor româneşti este un lucru mare, foarte greu - 
de obținut... Lucrând sindicatul pantofarilor cu 130 de muncitori, cu o 
capacitate de producţie de 1000 perechi de ghete pe săptămână, autoritățile 
comunale găsesc că localul atelierului nu este destul de igienic şi, în 
loc să-i câștige altul mai corespunzător, impune reducerea muncitori- 
lor la 50, reducând prin aceasta şi capacitatea de muncă. 

% i * 

Asupra numeroaselor piedici, ridicate din partea monopolizatori- 
lor acestei ramuri de producție de eri, nici par mai trebui să insistăm. 
Socotim însă că e bine să știe și opinia publică greutățile ce la în- 

smpină elementul românesc în momentul când se hotărește să ia parte 
şi la viața economică a țării. Printre muncitorii angajaţi în atelierul 
sindicatului pantufarilor s'au găsit agenţi provocatori (ae naționalitate ne- 
română), plătiți cu câte 2000 lei lunar numai să provoace grevă şi să 
ducă astfel de râpă sindicatul. Dovezile precise zac pe birourile auto- 
rităților române, fără să li se dea curs. lar când cei interesați au vă- 
zut că nu pot distruge sindicatul prin asemenea îmijloace, i-au spart, 
pur și simplu, geamurile. | 

“Numai puțin adevărat este, că atât la București cât și în Cluj, 
s'au găsit funcționari conștienți cari să-l dea acestei modeste înțghe- 
bări economice cel mai nelimit concurs. Orice s'ar spune sunt încă 
mulți oameni de omenie în țara aceasta și va veni o vreme când se 
va face bilanţul activităţii naționale a fiecăruia. Până atunci, suntem 
siguri că ei se confundă bucuros cu ceice sau angajat la o muncă 
anonimă în cadrele organizației voluntarilor. 

Am arătat istoria de trei luni, cu toate amănuntele: ei, a unei 
noui și modeste înjghebări economice din Cluj, ca să justiticăm tit- 
lu! acestui articol şi să evidențiăm că, pentru stăpânirea economică a 
Ardealului va trebui să dăm multe și aprigi lupte. Și dacă datorită 
robiei de o mie de ani suntem lipsiți de puterea capitalului, să ni-se 
acorde măcar concursui proteguitor al autorităţilor noastre naţionale. . 
„Să se ştie că de prosperarea economică a elementului românesc de- 
pinde şi autoritatea și independenţa lor. 

P. NEMOIANU 

GAZETA RIMATA 


“Balada spânzuratului 


„Noi, cari în fosta Ungarie am stat în 
temniţă și am fost puși în spânzurători,..* 
DI Ciceo- Pop, în discursul dela Buzău, 
Când eră în toi 
` Marele război, 
Și destin păgân 
Lovea. în Român, 
Al peirii vânt 
Bătea pe pământ — 
Vremuri de urgie 
Și de vrâjmăşte 
Se-abăteau pe fară: 
Jarà de ocară... 
Ungurii cei răi 
Ne erau călăi, 
Pruncii jlămânzeau - 
Bătrânii: jeleau 
Și mureau câtanele 
Și plângeau vădanele ! 
Atuncea Pau prins 
Și pe cel nenvins, 
Și pe Ciceo Pop 
Cu amarnic. scop 
Și Pau ferecat 
Și Pau aruncat 
In temni? adâncă, 
Legându-l de-o stâncă. 
li plângea de milă 
Romulus Boilă 
Și striga „aman“ 
Bietul Popa Man, 
Și țipa'n pustiu 
Ghiulucă Maniu: 
— „Ciceo ľa închisoare, 
„O să mi-l omoare! 

„Sd-l vedeți zăcând 
„In lanțuri gemând, 
„Printre bolovani ! 
„Șerpi şi șobolani, 
„Cât e fir în iarbă 
“„Mişună prin barbă... 
Dar Cicio răbda 

Și pe Domn lăuaa, 
Chinuri îndura 

Pentru țara sa. 
Pielicica lui 
I-au bătut-o'n cui ` 
Unghiile 'ntregi, 
Toate, mă "'nţelegi, 

I le-a'ntors pe dos, 
Dinţii — apoi i-au, scos, — 
__Dar el, nenjricat 

Nu s'a "'ncovoiat, 
Și wa declarat 
Nici 'acolo'n beci 
Credinţă pe veci 

Unui Crai bătrân A 
Aspru și ciapcân! 


4 


Până, într'o zi, 
Ce se mai svoni, 
Că pe Ciceo Pop, 
-Cun teribil scop 
Au să ni-l omoare 
In spânzurătoare, 
„Legat de picioare ! 
Deci, pe înserat 
Iar Pàu dus pe sus, 
Nu știu und'bau dus, 
Și treizeci de Turci 
L'au suit în furci... 
El însă înfuriat 
Greu mi s'a lăsat 
Furcile-au trosnit, 
Sfoara s'a topit, 
Și mult îngrozit d 
Gâdele-a fugit... 
Tată cel erou, 
Născut ca din nou, 
Rotunjor la faţă 
A scâpat cu viață... 

POMPILIU FRINGHIE 

 INSEMNĂRI 


-0 audiență. cu cântec, Ziarele par- 
tidului național au anunţat zilele tre- 
cute, cu mare tămbălău, că d. Ale- 
xandru Vaida a fost primit în audienţă 
ia Palat, In special, România, noul or- 


gan politic al fabricei de bere Braga- 


diru, era de-adreptul în al nouălea cer, 
vestindu-şi cetitorii că „deşi n'a tran- 
spirat nimic în ceeace: priveşte rezul- 
tatul. audienței, conducătorii partidului 
naţional au motive să fie mulţumiţi...“ 
Să fii mulțumit cu un rezultat pe care 
nu-l cunoşti, iată. ce va să zică un re- 
cord al modestiei! 

Dar, inteligenții noștri adela wau 
nevoie de argumente complicate, pen- 


tru. a-răspândi pretutindeni basmul că 


atidienţa dlui Alexandru. Vaida are un 
înțeles. -deosebit .şi că în mod, foarte 
discret, prieteneşte, fostul președinte 
at Consiliului s'a înțeles cu Suveranut 
asupra alcătuirii viitorului guvern, în 
care, „strălucita personalitate a dlui Ro- 


mulus . „Boilă va fi „chemată să joace 


un rol. 'atât de important... 

Toate, acestea, bineînţeles, sunt flea- 
curi. E. destul săspunem că in aceeaș 
zi şi în. acelaş timp cu d. Alexandru 
Vaida, -a: fost. primit la Palat şi d. Gr. 
Trancurlaşi, fastul ministru al Muncei 
din guvernul. „Averescu. Deosebirea e- 
ste numai aceasta, că d. Trancu- -laşi, 





om cu bun simț și cu respect față de 
Coroană, ma bătut monedă politică 
din convorbirea avută cu Regele, în 
vreme ce d. Alexandru Vaida... 

Dar, cine se mai miră de aceste pro- 
cedeuri, din partea unor iluștri bărbaţi 
ajunşi pe pragul falimentului politic? 
Incearcă și ei să-și refacă puţin cre- 
ditul compromis, cum pot... 


Controlul averilor. Intr'un moment 
de supărare, răspunzând la cea mai 
recentă declaraţie de război-a parti- 
dului naţional, d-nul lon, I Brătianu 
„a propus“ un. control „asupra averilor 


i tuturor oamenilor noştri politici, pentru 


a se constata odată . „pentru totdeauna 
cine sa imbogăţit de-pe urma poli- 
ticei. Și. preşedintele Consiliului a po- 
menit, foarte yag, de unele. permise și 
de oărecare schimb de coroane. 
Lăsând la o parte nuanța de ironie 
care, se degajează din ameninţarea 
d- lui Jon l; Brătianu la adresa pro- 
priilor săi partizani, şi. trecând peste 
imprejurarea oarecum ciudată, că şeful 
partidului liberal, găsindu-se la cârma 
țării, cere dela alţii să facă ceeace ar 
fi în măsură să ordone el însuşi și tre- 
când uşor peste orice alte comentarii, 
înregistrăm cu o sinceră emoție entu- 
siasmul cu care fiecare partid politic 

dela noi s'a..grăbit să primească ideea 
unui” control al averilor. Caşi cum, 
dacă sar fate o asemenea cercetare, 
să zicem, niciunul din cunoscuţii pa- 
troni ai Consiliului dirigent și niciunul 


din corifeii pârtidului liberal, mar avea ` 


pe conșțiință nici o hârtie de cinci lei 
câștigată altfel decât prin sudoarea 
frunței... Iată o manifestaţie spontană, 
la care nu ne aşteptam. Nu numai că 
partidele noastre politice nu arată nicio 
temere în ceeace priveşte onestitatea 
fruntaşilor tor, dar ceva mai mult: 


acceptă cu bucurie cea mai severă și 


mai amănunţită cercetare. 


Noi, ce să mai spunem? O singură 


observaţie, în treacăt, am avea de fă- 
“cut. Din legile financiare pe. cari d-l 
Vintilă Brătianu le-a împrumutat (fără 
să mai intrebe) dela d. N. Titulescu, 
una singură a fost înlăturată: legea 
pentru impozitul asupra imbogăţiţitor 
de război, care mergea: până la o quasi 
— confiscare a averilor dobândite în mod 
nepermis.. 

Punct. 


Fraudele dela Teatrul național. 
Cercetărite judecătorului de instrucție 
ìn privința fraudelor dela Teatrul na- 


tional din București au dus până acum- 


la rezultate surprinzătoare. Unul dintre 
actorii cei mai decorativi — și cel mai 
decorat în acelaș timp, —d. Ion Li- 
vescu, fostiul subdirector al Teatrului, 
a fost arestat și depus la Văcărești. 
Eminentul actor a jucat, după cât se 
pare, un rol destul de urat în această 
afacere... 

Ancheta, dau de ştire ziarele, nu se 
va opri aci. Sunt bănueli că operaţiile 
necurate. săvârșite dincolo de culisele 
Teatrului național durează încă dela 
1914. Deci, se va face o incursiune 
indiscretă in gestiunea tuturo: directo- 
rilor-generali de atunci și până astăzi. 
Aşteptăm rezultatele incursiunii acesteia, 
cu cea mai firească nerăbdare; cu aceeaș 


nerăbdare. cu care le-aşteaptă şi marele 
public, foarte nedumerit asupra ulti- 
timelor deficite înregistrate în gospo- 
dăria oropsitului aşezământ artistic. 
__Să nu se reducă însă, totul, lao 
ridicolă înscenare, de. pe urmă căreia 
să nu ne alegem cu nimic. Ar fie 
farsă caraghioasă, pe care n'am | Aplau- 
da-o de loc. 


Călătorii de studiu. D-1 Gh. Tătă- 
rescu, noul subsecretar de stat al mi- 
norităților, nu e o figură politică anti- 
patică. Pentru aceste motive, pe vre- 


mea. guvernului Averescu, partidul po- 


porului i-a susținut candidatura la ale- 
gerile de deputat din cercul Zalăului. 
Bravii alegători din Sălaj au trimis 
atunci pe d. Gh. Tătărescu în Parla- 
ment, dar spre marea lor neplăcere 
nu Yau mai revăzut niciodată, pentrucă 
fericitul ales ma mai călcat prin Ar- 


deal: necazurile ținutului pe care il 


reprezenta nu-l prea interesau, se 
vede. 

Astăzi, ziarul liberal /nfrățirea a- 
nunță că d. Gh. Tătărescu a sosit la 
Cluj în noua sa calitate de „ministru- 
secretar general“, cum îl întitulează 
un mucalit redactor local. E, probabil, 
oplăcută călătorie de studiu, — d. Gh. 
Tătărescu dorind să se pună în curent 
cu problemele minoritare din teritoriile 
alipite. Intenţia e laudabilă, Noul sub- 
secretar de stat al minorităţilor do- 
reşte să-şi improvizeze cât mai re- 
pede cunoștințele necesare importan- 


tului post ce i s'ă încredințat. 


O singură nedumerire avem.: nu era 
mai normal să-și facă mica sa călă- 
torie de studiu înainte de numire ? 


Subvenţii... Inainte de a părăsi con- 
ducerea departamentului Cultelor şi 
Artelor, unde s'a ilustrat printr'o to- 
talà lipsă de activitate, di Const. Banu 


“a ţinut să mai împartă insemnate sub- 


venţii câtorva întreprinderi de teatru, 

Compania de operete a diui N. Leo- 
nard primise, spre marea noastră mi- 
rate, rotundul ajutor de 3 milioane. 
De data aceasta, după cum suntem in- 
formați, s'au acordat subvenții impor- 
tante Teatrului Mic din Capitală şi 
trupei d-nei Marioara Voiculescu. 
Navem nici un motiv să protestâm 
împotriva sprijinului acordat, pe toate 
terenurile, mișcăre! noastre artistice. 
Recunoaştem chiar că iniţiativa parti- 
culară are foarte mare nevoie să fie 
susținută și, din jertfele băneşti ale 
Statului. Dar, parcă ar fi unele con- 
diții de pus, în momentul în care ba- 
nul public vine să contribue la reali- 
zarea unei campanii culturale. Subven- 
ţiile, credem noi, nu sunt pentru sa- 


tisfacerea câtorva merituoşi actori, ci. 


pentru' împlinirea unor reale necesi- 
tăți sufletești. Am urmărit, în dese rån- 
duri, din informațiile presei, drumul 
câtorva turneuri dramatice. Am asistat 
ia Cluj la reprezentațiile dnei Mari- 
oara Voiculescu, ale cărei preferinţe 
literare ne-au adus in Ardeal dansul 
lasciv al Salomeei și ne-am mirat in- 
destul cum un talent inteligent ca al 
dlui I. Iancovescu nu găseşte, pentru 
teatrul său, altceva decât mediocre im- 
portaţii parisiehe ca: „Un om în frag“, 
o perfectă inutilitate scenică. 
Subvenţii, ajutoare, da. Cei cari le pri- 
mesc, ar trebui insă întrebaţi: ce dau în 
schimb? De bine, de rău, avem o li- 
teratură originală. De bine, de rău, se 
găsesc în nmiarele repertoriu al litera- 
twei dramatice, și opere cari reuşesc 
să intătişeze altceva decât banale drame 
de adulter şi ieftine comedii indecente... 


Dreptul administrativ român. Car- 
tea „Tratat de drept administrativ ro- 
mân“ a d-lui Vittor Onişor, profesor 


- la facultatea de drept a Universității 


din Cluj, apărută în tipografia dr. S. 
Bornemisa, este o lucrare a cărei lipsă 
s'a simţit de mult şi care e demnă de 


toată atenţiunea. Deşi scrisă în scop 
didactic, cartea este astfei intocmită, 
încât poate servi cu real câştig şi pen- 
tru folosul publicului. Pe lângă prin- 
cipiile de ordin ştiinţific, autorul stă- 
ruește asupra tuturor legiuirilor noa- 
stre de sub toate dominaţiunile de eri 
şi regimurile politice dela întregire în- 
coace, îmbrățișând atât dispoziţiunile 
de ordin general, cât şi pe cele de or- 
din special. Cu deosebire, această din 
urmă calitate îi dă cărţii o mare im- 
portanță practică, întrucât orice cetă- 
tean găseşte într'insa tot de ceeace are 
nevoie în multele — uneori prea mul- 
tele — raporturi cu organele admini- 
Strat.ve. Utilitatea ei practică este şi . 
de ordin teritorial, deoarece ea poate 
da îndrumări oricărui cetăţean din cu- 
prinsut ţărei: fie din vechiul Regat, 
Ardeal, Bucovina sau Basarabia. Luăm 
cu plăcere act, că cea dintâi lucrare 
de acest fel pornește de aici, din Ar- 
dealul atât de imobilizat intelectuali- 
cește. , 

Materialul condensat întrun volum 
respectabil de 773 de pagini, este bine 
lucrat și din punct da vedere al for- 
mei. Constatăm cu plăcere, că di Vic- 
tor Onişor nu vrea să fie continuatorul 
tradiției ce parcă, alocurea, tot se . 
mai adăpostește la Universitatea din 
Ciuj, cu principiul de: „minnél homâ- 
lyosabb, annál tudományosabb“... Dl 
Victor Onişor rupe cu această tradiție, 
tratând chestiunile uşor, simplu şi clar, 
inito bună românească şi adaptân- 
du-se cu totul noului spirit ce va tre- 
bui introdus în literatura noastră știin- 
țifică, cât şi în educaţia generaţiei viji- 
toare. | 

Dar, în legătură cu promisiunea din 
prefață, — de a complecta cartea cu 
toate legiuirile ce vor urma, — ne ex- 
primăm şi o temere. Complectată în 
proporţiile primei ediţii, cartea va lua 
o înfăţişare care nu va mai corespunde 
scopului didactic. Evoluţia aproape zil- 

nică a dreptului administrativ, țâşnind 
dintrun isvor din ce ìn ce mai abun- 
dent, nu s'ar putea urmări şi cuprinde 
în aceleaş cadre, decât în dauna ştiin- 
ței propriu zise. Ori, scopul didactic 


este ca studenții să-şi însuşească cât - 


mai multe principii și literatură de spe- 
cialitate, pentrucă, odată ieşiţi din Uni- 
versitate o viață întreagă vor descurca 
numai legi pozitive. Astfel, am cădea 
şi noi in greşala Universităţilor ma- 
ghiare, care nu cunoșteau ştiinţă mai 
presus de legea pozitivă, împrejurare 
care explică. în parte şi conservatismul 
exagerat al juriştilor noştri, în toate 
manifestările lor. 


Conferinţele Sindicatului presei. 
„Sindicatul presei din Ardeal“ a orga- 
nizat la Cluj o serie de conferinţe pu- 


blice. Prima: conferință a ţinut-o d. lon 


Lupaş despre: Istoria presei române 
„ din” Ardeal. Alți conferențiari vor urma. 
Printre ei, zărim și numele onorabil al 
dlui C. Mille, fostul director al ziaru- 
lui Adevărul. DI C. Mille va citi pro- 
babil câteva pasagii din memoriile sale 





ziaristice, anume capitolul în care e vorba 
despre fondurile asociaţiei evreești Ica. 
O afacere care a făcut mare 'sgomot 
pe vremuri: un infernal sgomot de 
geamuri sparte la „palatul“ Adevă- 
ralui... 


Biblivgrafie. — Ramuri numărul 22, 
15 Noemvrie 1923, cu proză şi versuri 
de N. Iorga, P. Stănescu, A. Lascarov- 
Moidovanu, V. Bumbac, 1 N. Pârvu- 
lescu, etc. Cronica literară a revistei 
a fost încredințată dlui V. Bogrea. DI 
N. Iorga semnează -un zrăcol de apă- 
rare a literaturei aceleia născute din- 
tro „necesitate de continuitate“ şi 
dintro „armonie morală“. 

Gheorghe Lazăr, revistă culturală, 
anul I, numărul 1. Apare la Braşov, 
în excelente condiţii tipografice, şi cu 
un bogat și variat cuprins. Preţul unui 
număr 5 lei. ei 

Omul liber, anul |, numărul 2. .Cu- 
prinde o anchetă asupra „Renaşterei 
culturale a Europei“. Tendinţa publi- 
cației: social-umanitaristă. Preţul u- 
nui număr 5 lei. i 

